b'\n_START_ARTICLE_\nReligi\xc3\xb8s oplevelse\n_START_SECTION_\nKristendom\n_START_PARAGRAPH_\nReligi\xc3\xb8se oplevelser i kristendommen har sit udspring i urkirken, hvor troen p\xc3\xa5 Hellig\xc3\xa5nden gav udslag i, at mange kristne ud\xc3\xb8vede tungetale og profetering. Det tidligste eksempel p\xc3\xa5, at kristne fik religi\xc3\xb8se oplevelser er fra Apostlenes Gerninger kap 2,4 hvor der st\xc3\xa5r, at Hellig\xc3\xa5nden kom over apostlene og satte dem i stand til at tale p\xc3\xa5 andre sprog end deres eget._NEWLINE_I moderne kristendom praktiseres direkte \xc3\xa5ndelig inspiration i form af troen p\xc3\xa5 Hellig\xc3\xa5nden prim\xc3\xa6rt af Pinsekirken og andre evangeliske kirker.'